Randolph Churchill

miniatura|dereita|Randolph Churchill
Lord **Randolph Henry Spencer-Churchill**, nado o 13 de febreiro de 1849 e finado o 24 de xaneiro de 1895, foi un político británico do século XIX, coñecido por ser o pai do futuro Primeiro Ministro, Winston Churchill. En 1906 publicou a súa biografía, *Lord Randolph Churchill*.

Durante a súa carreira política no Partido Conservador, liderou unha corrente máis progresista dentro do seu partido chamada *Tory Democracy*, e foi Ministro de Facenda e Líder de Cámara dos Comúns. Antes fora secretario de estado para a India.

## Primeiros anos 
Randolph foi o terceiro fillo de John Winston Spencer-Churchill, o sétimo Duque de Marlborough, e a súa muller,  lady Frances Anne Emily Vane (1822-1899), filla de Charles William Vane, terceiro Marqués de Londonderry. Nado no palacio de Blenheim (Oxfordshire), estudou en Eton e na Universidade de Oxford.

## Matrimonio e fillos 
No 1874 Churchill contraeu matrimonio coa estadounidense Jennie Jerome. O seu fillo, Winston Churchill, ocupou o cargo de Primeiro Ministro durante e despois da segunda guerra mundial. O seu segundo fillo foi John Strange Spencer-Churchill (1880-1947), Maior do Exército Británico.

## Vida pública 
Churchill foi elixido deputado da Cámara dos Comúns en 1874 e uniuse ao Partido Conservador. Foi un membro pouco activo ata 1880, data na que a derrota conservadora situoulle nun primeiro plano como líder do chamado *fourth party* (cuarto partido), unha pequena asociación de independentes do Partido Conservador (*tory*) e do liberal (*whig*). Este grupo defendía un programa progresista para o Partido Conservador coñecido como 'democracia tory'. Churchill sobresaíu como orador documentado e orixinal, que destacaba polas súas críticas á política tanto exterior como interior do primeiro ministro William Ewart Gladstone. Cando os conservadores volveron ao poder en 1885, Churchill pasou a ser secretario de Estado para a India. O acontecemento máis relevante do seu mandato foi a anexión de Birmania. En 1886 foi presidente da Cámara dos Comúns e ministro de Facenda durante seis meses, pero dimitiu por rexeitar un incremento do orzamento para gastos militares. A partir deste intre non volveu tomar parte na vida pública.

Unha curiosidade referente a este político, é que moitos anos despois do seu falecemento, foi acusado de integrar unha banda de  conspiradores para asasinar a quen hoxe día son coñecidas como as vítimas de Jack o Destripador. Esta teoría, ao presente está desacreditada, e tivo por promotor ao escritor Stephen Knight, autor do ensaio titulado "Jack the Ripper: The Final Solution". A hipótese foi obxecto de libros posteriores, que a ampliaron, insistindo na participación de Lord Randolph Churchill nesta trama.

## Notas 
## Véxase tamén 
### Bibliografía 
* Jenkins, Roy (2002). *Churchill*. Barcelona: Ediciones Península. ISBN 10: 0333782909 ISBN 13: 9780333782903
* Winston S. Churchill: *Lord Randolph Churchill*.Odhams Press, Londres, 1905
** Volume I
** Volume II
* R. F. Foster (1981): *Lord Randolph Churchill: A Political Life*. Oxford University Press, Reprints 1983 + 2001, .
* Biographies de Jennie Jerome par A. Leslie (1969) et R. G. Martin (2 vol., 1969–1971).